Það er fátt betra en klassísk morðgáta á dimmu vetrarkvöldi Engin undankomuleið Árið 2017 var Murder on the Orient Express frumsýnd í kvikmyndahúsum landsins . Myndin skartar úrvalsliði leikara svo sem Johnny Depp , Judi Dench og Penelope Cruz en í þetta sinn fer Kenneth Brannagh með hlutverk Poirot . Í myndinni Gosford Park má glöggt sjá stéttaskiptinguna sem ríkti í Englandi á árum áður . Einn góðan dag breytist allt þegar Sir William býður í skotveiðiveislu og vinir hans og þjónar þeirra hleypa öllu í bál og brand . Þar með hefst saga af lygum , svikum , hefnd , biturð , peningum og ást – og svo auðvitað morði . Í klassísku kvikmyndinni The Big Sleep , sem er byggð á vinsælum bókum Raymond Chandler , kynnumst við einkaspæjaranum Philip Marlowe . Hann er í upphafi ráðinn af afar ríkri fjölskyldu til að stöðva fjárkúgara sem hefur verið að áreita yngri systurina , Carmen . Eldri systirin , Vivian , vill þó meina að faðir hennar hafi ráðið Marlowe til að rannsaka allt annað mál . Með tímanum flækist málið til muna , og söguþráður myndarinnar með , og á endanum er það orðið að morðgátu .